Sjetva pšenice

Pšenica je najznačajniji ratarski usjev. Koristi se u mlinarstvu, prehrambrenoj i farmaceutskoj industriji. Postoje ozime i jare pšenice. Ozima pšenica zauzima veće površine u svijetu. Ona daje veći i stabilniji prinos u odnosu na jaru. 
Pšenica je kultura kontinentalne klime. Najpovoljnija temepartura za njeno klijanje i nicanje je   14-20°C i pri toj temepraturi pšenica niče za 5-7 dana. 
Najbolje joj odgovaraju duboka, umjereno vlažna zemljišta bogata humusom kao i blago kisele reakcije (pH 6,5-7). Odgovaraju joj zemljišta kao što je: černozem, livadske crnice, aluvijalna zemljišta. Teže se gaji na teškim zbijenim zemljištima opterećenim suviškom vode
Pšenica ne podnosi proizvodnju u monokulturi zbog opasnosti od pojačanog razvoja bolesti. Treba je gajiti na poslednjem mjestu plodoredu. Najbolji predusjevi su leguminoze (pasulj, grašak, soja, grahorica), krompir itd.
Predkultura određuje veći ili manji broj operacija obrade. Nakon ranijih predkultura potrebno je obaviti plitko oranje ili duboko tanjiranje radi unošenja biljnih ostataka i očuvanja vlage, a zatim 
oranje na punu dubinu s unošenjem osnovne količine mineralnih đubriva. Zadatak osnovne obrade je da stvori dovoljno rastresit oranični sloj na dubini od 20-30cm. Dopunska priprema zemljišta za sjetvu obuhvata tanjiranje, drljanje ili sjetvospremač pri čemu se stvara usitnjeni površinski sloj i tako se omogućuje ujednačeno klijanje odnosno nicanje. Ciljevi obrade zemljišta su : stvaranje rasresitog sloja zemljišta čime se obezbjeđuju povoljni uslovi za klijanje i nicanje, razvoj korjenovog sistema, bolja aktivnost mikroorganizama, bolja akumulacija vode u zemljištu, bolja aeracija zemljišta, uništavanje korova, jaja i larvi, štetočina i prouzrokovača bolesti. Kvalitet obrade zemljište zavisi od: dubine, načina i vremena obrade.
Za sjetvu je važan izbor sorte, izbor i priprema sjemena, vrijeme sjetve, količina sjemena za sjetvu, način i dubina sjetve. Sorta treeba da bude visokorodna, visokokvalitetna i otporna na polijeganje, smrzavanje, sušu kao i bolesti. Sjeme mora biti sortno čisto, ujednačeno po krupnoći i masi, zdravo, dobre klijavosti i energije klijanja. Sjeme je potrebno dezinfikovati sredstvom protiv biljnih bolesti i to fungicidima na bazi žive i bakra. Vrijeme sjetve se određuje prema agroekološkim uslovima pojedinog područja i biološkim svojstvima sorte. Vremenom sjetve reguliše se razvoj biljke do zime. Optimalni rok za sjetvu je oktobar mjesec. Sjetvena norma je 200-220 kg/ha koja se povećava ako se sa sjetvom kasni, a dubina sjetve je 3-6 cm. Sortiment: NS 40S, Simonida, Zvezdana, NS Ilina, NS Futura idr. Sorta Simonida je veoma otporna na zimu, ona je srednje rana sorta, veoma otporna na pepelnicu i dobro otporna na poleganje. Sorta NS 40S ima vrlo dobru otpornost na zimu. Ona je srednje kasna sorta, veoma otporna na peplnicu i poleganje. Sorta Zvevdana je vrlo dobra otporna na zimu, srednje rana sorta, otpornost na pepelnicu je dobra, a na poleganje odlična. Sorte NS Ilina i NS Futura su srednje kasne sorte koje imaju odličnu otpornost na zimu, dobru otpornost na poleganje, a otpornost na pepelnicu je veoma dobra.  

